Andresepäev - Vikipeedia, vaba entsüklopeedia

# Andresepäev

###

See artikkel vajab toimetamist

Andresepäev on eesti rahvakalendri tähtpäev (30. november) , mis saanud nime apostel Andrease järgi.

## [redigeeri] Eesti

- Eestis andresepäeva eriliselt ei tähistatud nii nagu mardi- ja kadripäeva. Varasemast ajast oli teada kui külma ja talve saabumise päevana, mis lõpetas kadrisula.
- Tavaks oli teha öö läbi tuld.
- Enne magamaminekut loitsiti, et näha oma tulevast unes: "Eos, Meos, püha Andres, näita mulle mu südame armukest." Loitsu lausumise ajal tuli voodi ette heita peotäis viljateri või linaseemneid. Enne voodisse minemist tuli süüa soolast, veenõu asetada voodi alla, siis tulevane toovat unes vett juua.
- Uinudes aga soovima: tahan oma tulevast unes näha.
- Unenäos ei tohi aga midagi vastu võtta ega ära anda, mis tähedas halba, tõmbavat õnnetuse ligi. Loitsul nagu kaks otsa - üht tahtes ja saades, võid sellega ka riskida, et millestki ilma jääd. Vanades hirmutuslugudes on jutustatud, et leiad armsama aga annad vastu kalli inimese, hullem veel kui ise kaasa lähed, siis hommikut enam mitte näegema - surm tulnud järele.

## [redigeeri] Tänapäev

- Andresepäevast algab advendiaeg, mis tõusis oluliseks just 20. sajandi teisel poolel. Advendiajaks valmistati lastele erilisi riidest või paberist advendikalendreid, kus iga päev oli võimalik avada uus aken või tasku ja leida selle tagant-alt mänguasi või maiustus. Kui vabrikukalendrid olid varem nende laste eelis, kelle vanemad käisid välismaal, siis viimastel kümnenditel on igaüks saanud poest osta kommide või küpsistega kalendreid. Päris aastatuhande lõpul hakati peamiselt Skandinaaviamaade eeskujul õhtuti akendel süütama kuus elektriküünalt või põletama elavaid küünlaid.

## [redigeeri] Mujal maailmas

- Lääne-Euroopas, oli Püha Andreasepäev olulisem kui meil, see oli esimene armsama ennustamise tähtpäev, kust ka need loitsud ja muud tavad Eestisse levinud. Andrease poole pöördutakse palves abielu ja lastesaamise pärast, mitmete haiguste vastu. Paljudes maades on Andresepäev kirikuaasta alguseks maksupäevana ja seotud mitmesuguste kommetega, kus ennustatakse tüdrukutele, kelle nad abikaasaks saavad, kuhu varandused on peidetud. Valatakse tina (meil vana-aasta õhtul). Andrease ristil arvati olevat välku tõrjuv toime. Jõulukuud on mitmel pool kutsutud ka Andrease kuuks.

## [redigeeri] Vaata ka

- Eesti rahvakalender
- Püha Andreas

## [redigeeri] Välislingid

- Andresepäevast Eesti rahvakalendri tähtpäevade andmebaasis Berta

Välja otsitud andmebaasist "http://et.wikipedia.org../../../a/n/d/Andresep%C3%A4ev.html"

Kategooriad: Toimetamist ootavad (aprill 2006) | Kalender | Eesti rahvakalender

##### Views

- Artikkel
- Arutelu
- Viimane redaktsioon

##### Otsi